Moordslagoffer by Graaff-Reinet uitgekenGraaff-Reinet. (Foto: wikipedia) Die polisie het die liggaam van ŉ vrou wat verlede week buite Graaff-Reinet in die Oos-Kaap gevind is, geïdentifiseer as dié van die 59-jarige Anette Jooste van Eeden. Maroela Media het vroeër berig die polisie het ŉ week gelede ŉ anonieme wenk gekry oor die liggaam wat langs die N9, in die rigting van Middelburg, gelê het. Die slagoffer het blonde hare gehad en was netjies geklee in ŉ blou denim en blou hemp. Sy het ŉ wond aan haar kop gehad. Brig. Rudolph Adolph, bevelvoerder van die Graaff-Reinet-polisiegroepering, sê Van Eeden se laaste bekende adres was in Vereeniging in Gauteng. Hy het ŉ beroep op enigiemand met inligting oor die voorval gedoen om die ondersoekbeampte, AO Leon Weitz, te nader by 082 301 8475.